Merkezê Çapemenî û îrtîbatî yê HPG’yî da  bi eşkerayîyêk derheqê çalakîyanê gerîlayan û hêrişê artêşa Tirkî de zanayîş da.
Eşkerayîye de da cîya nînan: ‘‘Çarçeweya Hemleya Şorişgere ya Şehîd Bager û Şehîd Ronya de hêzanê ma vera operasyonê îşxalkerdişî yê Xakurkê de çalakîyî viraştî. Na çarçewede: 10’ê Êlule de leşkerê ke Qilê Şehîd Botanî de ameybî cakerdene ameyî pirodayene, leşkerêk ame kiştene. 11’ê menge de nêzdîyê Qilê Sarya de îşxalkarî ameyî hedef girewtene. Çalakîya ke mewzî û stargehê dişmenî bitesîr ameyî pirodayene hûmara merde û birîndaran nêameye tesbîtkerdene. Yewîyê ma yê ke çalakîyî viraştî weşûwar resayê cayanê xo.
Artêşa Tirkî ya îşxalkare 26’ê Tebaxe de mintiqaya Margeyîkî yê Dêrsimî de operasyonêk da desptpêkerdene. Roja bînî mabênê hêzanê ma û artêşa Tirkî de pêkewtiş vejîya. Nê pêkewtiş û bombardûmanan de embazêkê ma şehîd kewt. Nasnameyê embazê do rayapêroyîye dir do bêro parekerdene. Operasyon bi paştdayîşê yewîyanê nimiteyan dewam keno.
10-11’ê Êlule de teyareyanê şerî yê artêşa Tirkî  Wareyê Pawitişî yê Medya ra Gare de herêma Gundê Şêxî, Metîna de dormeyê dewa Yekmalê û  Zap de Qilê Baharî yê Gundê Filleha ser o bombayî varnayî. Nê hêrişan de vînîbîyaye ma çîn ê.''
